Title: กฎกระทรวงการอนุญาตนำสุราเข้ามาในราชอาณาจักร (ฉบับที่ 2) พ.ศ. 2562

กฎกระทรวง
การอนุญาตนำสุราเข้ามาในราชอาณาจักร (ฉบับที่
๒)
พ.ศ. ๒๕๖๒

อาศัยอำนาจตามความในมาตรา
๕ วรรคหนึ่ง และมาตรา ๑๕๔ วรรคสอง แห่งพระราชบัญญัติภาษีสรรพสามิต
พ.ศ. ๒๕๖๐
รัฐมนตรีว่าการกระทรวงการคลังออกกฎกระทรวงไว้ ดังต่อไปนี้

ข้อ ๑  ให้ยกเลิกความใน (๒) ของข้อ ๕ แห่งกฎกระทรวงการอนุญาตนำสุราเข้ามาในราชอาณาจักร พ.ศ. ๒๕๖๐ และให้ใช้ความต่อไปนี้แทน
(๒) ส่งตัวอย่างสุราที่จะนำเข้ามาในราชอาณาจักรต่ออธิบดีเพื่อตรวจวิเคราะห์คุณภาพก่อนยื่นคำขอใบอนุญาต
หรือส่งหนังสือรับรองผลการวิเคราะห์ตัวอย่างสุราดังกล่าวว่ามีคุณสมบัติเป็นไปตามมาตรฐานที่อธิบดีประกาศกำหนด  ทั้งนี้
หนังสือรับรองต้องออกโดยหน่วยงานที่อธิบดีกำหนดให้เป็นหน่วยงานตรวจวิเคราะห์คุณภาพสุรา
หรือหน่วยงานของรัฐบาลต่างประเทศ
หรือหน่วยงานที่รัฐบาลต่างประเทศรับรองให้มีหน้าที่ควบคุมการผลิตสุราของผู้ผลิตสุราในต่างประเทศ

ข้อ ๒[๑] 
กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ให้ไว้ ณ วันที่ ๗ พฤษภาคม พ.ศ. ๒๕๖๒
อภิศักดิ์  ตันติวรวงศ์
รัฐมนตรีว่าการกระทรวงการคลัง

หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมกฎกระทรวงการอนุญาตนำสุราเข้ามาในราชอาณาจักร
พ.ศ. ๒๕๖๐ เพื่อกำหนดให้สุราที่นำเข้ามาในราชอาณาจักรเพื่อขายมีมาตรฐานเป็นไปตามที่อธิบดีประกาศกำหนด
เพื่อให้มีความคล่องตัวและเป็นการอำนวยความสะดวกในการนำสุราเข้ามาในราชอาณาจักร  จึงจำเป็นต้องออกกฎกระทรวงนี้

พัชรภรณ์/จัดทำ
๑๘ กุมภาพันธ์ ๒๕๖๓

[๑]
ราชกิจจานุเบกษา เล่ม ๑๓๖/ตอนที่ ๗๓ ก/หน้า
๑/๔ มิถุนายน ๒๕๖๒